Raske öelda, kas sellist  olukorda saabki probleemiks nimetada - probleem peaks justkui olema miski lahendatav. Lahendustega meil aga paraku napib, sest tagasipöördumine uude kasarmureiimi pole lahendusena mitte ainult ebaotstarbekas - ta on ka vastuvõetamatu. Paraku on samamoodi ebameeldiv ka neoliberalistlik kaubamärgikarneval. Niisiis lahendust justnagu polegi, sest öelda kellelegi tänapäeval: "Jää iseendaks!", kõlab kui mitte parastavalt, siis vähemasti enam-vähem teostamatu ülesande pealesundimisena. Tänapäeval tuleks vast  pigem soovitada ebaoriginaalsust, kui ainukest originaalsuse liiki, millele pole veel täiel määral osatud kaela riputada kaubamärkidest veskikivi. Kauaks sedagi...